Oberšenkas
Oberšenkas (rus. Обер-шенк; vok. Oberschenk 'vynų saugotojas') – Rusijos imperatoriaus dvaro rūmininko laipsnis, įsteigtas 1723 m. ir priskirtas Rangų lentelės II rangui. Oberšenko žinioje buvo rūmų vynai ir kitokie gėrimai. Jam buvo pavaldūs: mundšenkai (мундшенк) – vyno rūsių tvarkytojai, kofešenkai (кофишенк) – kavos ir arbatos ruošėjai, tafeldekeriai (тафельдекер) – atsakingi už stalo serviravimą, konditeriai, kelermeisteriai (келлермейстер) – maisto rūsių raktininkai. Per XVIII a. buvo 5 oberšenkai, 1915 m. sausio 1 d. – buvo 1 oberšenkas.